Мы махуэхэм
Мазаем и 10, щэбэт
УФ-м щагъэлъапIэ дипломатие IэнатIэм и лэжьакIуэм и махуэр
Пушкин Александр и фэеплъ махуэщ.1837 гъэм урыс усакIуэшхуэр дунейм ехыжащ.
1636 гъэм етур къагупсысащ. Иджыпсту иIэ теплъэм хуэдэ етум щигъуэтар абы щыгъуэщ, щыгъын ушкIумпIахэр зэраузэхуж Iэмэпсымэхэр ди эрэм и пэ къихуэуи щыIами.
1784 гъэм Урысейм и пащтыхь гуащэ Екатеринэ II унафэ ищIащ Кърымым щыIэ Ахтиар къалэм щыIэ кхъухь тедзапIэм и цIэр Севастополь жиIэу зэрахъуэкIыным теухуауэ. АлыджыбзэкIэ абы «щIыхьым и къалэ» къокI.
1827 гъэм Петербург Дзэ-тенджыз академие къыщызэрагъэпэщащ.
1931 гъэм Индием и щыхьэр хъуащ Нью-Дели къалэр.
1937 гъэм СССР-м КъафэмкIэ и къэрал ансамблыр, Моисеев Игорь зи унафэщIу щытар, къызэрагъэпэщащ.
1946 гъэм СССР-м и Совет Нэхъыщхьэм и депутатхэр япэу хахащ.
2006 гъэм Турин (Италие) къыщызэIуахащ ХХ ЩIымахуэ Олимп джэгухэр. Ахэр мазаем и 26 пщIондэ екIуэкIащ.
Кавказ Ищхъэрэ совет республикэм и гъэзэщIакIуэ комитет нэхъыщхьэм и унафэщIу щыта Куэцэ Пщымахуэ къызэралъхурэ илъэси 135-рэ ирокъу.
УзэщIакIуэ, «Адыгэ псалъэ» газетым и редактору щыта, «Адыгэбзэ» тхылъыр зэхэзылъхьа Хъуран Батий къызэралъхурэ илъэси 128-рэ ирокъу.
Урыс усакIуэ, тхакIуэ, Нобель и саугъэтыр 1958 гъэм зрата Пастернак Борис къызэралъхурэ илъэси 128-рэ ирокъу.
Совет композитор-уэрэдус, СССР-м и цIыхубэ артист, Социалист Лэжьыгъэм и ЛIыхъужь Блантер Матвей къызэралъхурэ илъэси 115-рэ ирокъу.
Совет еджагъэшхуэ, академик, Социалист Лэжьыгъэм щэнейрэ и ЛIыхъужь, СССР-м ЩIэныгъэхэмкIэ и академием и президенту илъэс куэдкIэ щыта Келдыш Мстислав къызэралъхурэ илъэси 107-рэ ирокъу.
Актёр, СССР-м и цIыхубэ артист Зельдин Владимир къызэралъхурэ илъэси 103-рэ ирокъу.
УФ-м и цIыхубэ артист Сонэ Мухьэрбий къызэралъхурэ илъэси 101-рэ ирокъу.
УФ-м щIыхь зиIэ и агроном Мысрокъуэ Беслъэн къызэралъхурэ илъэс 90 ирокъу.
Филологие щIэныгъэхэм я доктор, профессор, ЩIДАА-м и академик, Кубаным щIэныгъэмкIэ щIыхь зиIэ и лэжьакIуэ Сэкий (КIарэ) Риммэ къыщалъхуа махуэщ.
ТхакIуэ, журналист, детектив цIэрыIуэ куэд зи къалэмыпэм къыщIэкIа Вайнер Георгий къызэралъхурэ илъэс 80 ирокъу.
ТхакIуэ, публицист, критик, УФ-м щэнхабзэмкIэ щIыхь зиIэ и лэжьакIуэ КхъуэIуфэ Хьэчим и ныбжьыр илъэс 78-рэ ирокъу.
Техникэ щIэныгъэхэм я доктор, КъБКъУ-м и профессор, ЩIДАА-м и академик Дэхъу Мухьэмэд и ныбжьыр илъэс 76-рэ ирокъу.
Жылагъуэ лэжьакIуэ, хьэрычэты-щIэ, псапащIэ Едыдж Нихьаи и ныбжьыр илъэс 73-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм хуабэр градуси 3 — 5, жэщым 1 градус щыхъунущ.
Мазаем и 11, тхьэмахуэ
Сымаджэм и дунейпсо махуэщ
ЩIэныгъэм хэт бзылъхугъэхэм я дунейпсо махуэщ
Урысейм щагъэлъапIэ щIымахуэ спорт лIэужьыгъуэхэм я махуэр
Тутын емыфэным и урысейпсо махуэщ
Азербайджаным и налог къулыкъущIапIэм и лэжьакIуэхэм я махуэщ
Япониер къэралыгъуэ щхьэхуэ щыхъуа махуэщ
1697 гъэм Пётр ЕзанэмIэ щIидзащ Урысейм тутын щащэну хуит зыщI унафэм.
1809 гъэм бахъэкIэ лажьэ кхъухь япэу зэрищIам щыхьэт техъуэ тхылъ къратри, абыкIэ цIыхухэр къришэкIыну хуит ящIащ америкэ инженер Фултон Роберт.
1826 гъэм Лондон къалэм университет къыщызэIухыным теухуа унафэ къащтащ.
1829 гъэм цIыху къызэрыгъэгубжьахэм Тегеран щаукIащ урыс усакIуэ, драматург, дипломат Грибоедов Александр.
1928 гъэм Санкт-Мориц (Швейцарие) къыщызэIуахащ II ЩIымахуэ Олимп джэгухэр. Ахэр мазаем и 19 пщIондэ екIуэкIащ.
1929 гъэм Ватикан къэрал щхьэхуэ хъуащ. Аращ дунейм щынэхъ цIыкIу дыдэ къэралыр.
США-м щыщ къэхутакIуэ цIэрыIуэ, фонографыр къэзыгупсыса, дуней псом къыщалъыта зэхъуэкIыныгъэхэр электротехникэм хэзылъхьа, США-м и дамыгъэ нэхъ лъапIэ дыдэр — Конгрессым и Дыщэ медалыр — зыхуагъэфэща Эдисон Томас къызэралъхурэ илъэси 171-рэ ирокъу.
Актёр, «СССР-м и цIыхубэ артист» цIэр япэу зыхуагъэфэщахэм ящыщ Качалов Василий къызэралъхурэ илъэси 143-рэ ирокъу.
Совет актрисэ, уэрэджыIакIуэ, къэфакIуэ, СССР-м и цIыхубэ артисткэ Орловэ Любовь къызэралъхурэ илъэси 116-рэ ирокъу.
Жылагъуэ лэжьакIуэ, философие щIэныгъэхэм я доктор, КъБКъУ-м и профессор, ЩIДАА-м и академик, КъБР-м щIэныгъэхэмкIэ щIыхь зиIэ и лэжьакIуэ Унэж Кашиф и ныбжьыр илъэс 72-рэ ирокъу.
Политик, къэрал лэжьакIуэ, КъБР-м цIыхухэм социальнэу къащхьэщыжынымкIэ щIыхь зиIэ и лэжьакIуэ Щоджэн Риммэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, къешх-къесу щыщытынущ. Махуэм хуабэр градус 1- 2, жэщым щIыIэр 1 градус щыхъунущ.
Мазаем и 12, блыщхьэ
Iэ плъыжьым и дунейпсо махуэщ. Сабийхэр зауэхэм, лъыгъажэхэм хэтын хуей зэрыхъур, залымыгъэ зехьэным ирахулIэныр мыдэным хуэгъэпсауэ 2004 гъэ лъандэрэ ирагъэкIуэкI.
1864 гъэм Москва зоопарк къыщызэIуахащ.
1908 гъэм дунейм щыяпэу Нью-Йорк къалэм щежьащ автомобилкIэ къызэдэжэурэ ЩIым и хъуреягъ гъуэгуанэр зэпызычыну мурад зыщIа гуп.
1929 гъэм Налшык щIыпIэ мыхьэнэ зиIэ курорт хъуащ.
1943 гъэм Краснодар къалэр, Тимашевск, Кореновск щIыналъэхэр Кавказ Ищхъэрэ фронтым и дзэхэм хуит къащIыжащ. Абыхэм щIэгъэкъуэнышхуэ яхуэхъуат партизанхэри.
1947 гъэм Приморскэ крайм, Сихотэ-Алинь щIыналъэм, къыщехуэхащ вагъуэижыпкъ (метеорит). Ар езым хуэдэхэм я нэхъ ин дыдэт — и хьэлъагъыр тонн 70-м нэсырт.
1955 гъэм СССР-м и Министрхэм я Советым унафэ къищтащ Байконур космодромыр ухуэным теухуауэ.
1957 гъэм Кавказ Ищхъэрэм щыяпэу Налшык телевиденэм лэжьэн щыщIидзащ.
1961 гъэм дунейм щыяпэу СССР-м «Венера-1» станцыр хьэршым иу-тIыпщащ.
1979 гъэм Женевэ (Швейцарие) климатымкIэ япэ дунейпсо конференцым лэжьэн щыщIидзащ.
1994 гъэм Лиллехаммер (Норвегие) къыщызэIуахащ XVII ЩIымахуэ Олимп джэгухэр. Ахэр мазаем и 27-м иухащ.
2010 гъэм мазаем и 12 — 28-хэм Ванкувер (Канадэ) щекIуэкIащ ХХI ЩIымахуэ Олимп джэгухэр.
США-м и 16-нэ президенту щыта, цIыхур ягъэпщылIу мыдэныр хабзэу зыгъэува я лъэпкъ лIыхъужь Линкольн Авраам къызэралъхурэ илъэс 209-рэ ирокъу.
Польшэм щыщ революционер, адыгэхэм я псэукIэр, я хабзэхэр зыджу щыта Лапинский Теофил къызэралъхурэ илъэси 191-рэ ирокъу.
Тыркум щыпсэуа адыгэ тхакIуэ, дунейпсо литературэм и классикыу къалъытэ Хьэткъуэ Умар (Омер Сейфеддин) къызэралъхурэ илъэси 134-рэ ирокъу.
Дзэзешэ цIэрыIуэ, Совет Союзым тIэунейрэ и ЛIыхъужь, маршал Чуйков Василий къызэралъхурэ илъэси 118-рэ ирокъу.
УсакIуэ, КъБР-м и Къэрал саугъэтым и лауреат Къэшэж Иннэ къыщалъхуа махуэщ.
УэрэджыIакIуэ цIэрыIуэ, КъБР-м, КъШР-м я цIыхубэ артист Мэремыкъуэ Хъусен и ныбжьыр илъэс 70 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Махуэм хуабэр градус 1 — 2, жэщым щIыIэр градуси 2 -1 щыхъунущ.
